শহরজুড়ে নতুন সীমানা আঁকছে কলকাতা পুলিশ, বাড়ানো হল দুটি গুরুত্বপুর্ণ থানার এরিয়া

কলকাতা: শহরজুড়ে নতুন করে সীমানা আঁকল কলকাতা পুলিশ (Kolkata Police) । শহর কলকাতার দুটি গুরুত্বপূর্ণ থানার এরিয়া বাড়ানো হল। সূত্রের খবর, পার্কস্ট্রিট ও আলিপুর থানার এরিয়া বাড়ানো হল। আলিপুর থানা এলাকায় যুক্ত হল খিদিরপুর ও ওয়াটগঞ্জ এলাকার বেশকিছু অংশ। নিউমার্কেট এরিয়ার বেশ কিছু অংশ যুক্ত হল পার্কস্ট্রিটের সঙ্গে।

কলকাতা পুলিশের দুই থানার পরিধি বিন্যাস করা হল। পুলিশি ব্যাবস্থার উন্নতির জন্য এই সিদ্ধান্ত। আলিপুর ও পার্কস্ট্রিট থানার পুনবিন্যাস করা হল। আলিপুর থানার মধ্যে ওয়াটগঞ্জ ও একলবালপুরের একটি বিশাল অংশ নিয়ে আসা হয়েছে। নিউমার্কেটের একটি অংশ পার্কস্ট্রিট তানার অর্ন্তভুক্ত করা হল। কিন্তু এই পরিধিবিন্যাস আচমকা কেন করা হল , তা নিয়ে ইতিমধ্যেই আলোচনা শুরু হয়েছে।

আরও পড়ুন: আকাশের গোমড়া মুখ, কবে থেকে বইবে হিমেল হাওয়া? বৃষ্টির সঙ্গে রইল শীতের পূর্বাভাস

নতুন করে সীমানা তৈরি করল কলকাতা পুলিশ। স্বাভাবিকভাবেই এই পরিধি বিন্যাসের জেরে গুরুত্ব বাড়ছে এই দুই থানার। তবে কেন আচমকা এই সিদ্ধান্ত নেওয়া হল, তা নিয়ে উঠছে একাধিক প্রশ্ন।